CELEX: 32015D0118
Language: sk
Date: 2015-01-26 00:00:00
Title: Vykonávacie rozhodnutie Rady (SZBP) 2015/118 z  26. januára 2015 , ktorým sa vykonáva rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny

27.1.2015   
            
            
               SK
            
            
               Úradný vestník Európskej únie
            
            
               L 20/87
            
         VYKONÁVACIE ROZHODNUTIE RADY (SZBP) 2015/118
   z 26. januára 2015,
   ktorým sa vykonáva rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2,
   so zreteľom na rozhodnutie Rady 2010/656/SZBP z 29. októbra 2010, ktorým sa obnovujú obmedzujúce opatrenia voči Pobrežiu Slonoviny (1), a najmä na jeho článok 6 ods. 1,
   keďže:
   
               (1)
            
            
               Rada 29. októbra 2010 prijala rozhodnutie 2010/656/SZBP.
            
         
               (2)
            
            
               Sankčný výbor zriadený na základe rezolúcie Bezpečnostnej rady Organizácie Spojených národov č. 1572 (2004) o Pobreží Slonoviny vypustil 20. novembra 2014 jednu osobu zo zoznamu osôb, na ktoré sa vzťahujú opatrenia uložené v bodoch 9 až 12 uvedenej rezolúcie.
            
         
               (3)
            
            
               Zoznam osôb, na ktoré sa vzťahujú reštriktívne opatrenia, uvedený v prílohe I k rozhodnutiu 2010/656/SZBP, by sa mal preto príslušne zmeniť,
            
         PRIJALA TOTO ROZHODNUTIE:
   Článok 1
   Príloha I k rozhodnutiu 2010/656/SZBP sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 26. januára 2015
      
         
            Za Radu
         
         
            predseda
         
         J. DŪKLAVS
      
   
   
      (1)  Ú. v. EÚ L 285, 30.10.2010, s. 28.
   
      PRÍLOHA
      Z prílohy I k rozhodnutiu 2010/656/SZBP sa vypúšťa záznam týkajúci sa tejto osoby:
      Alcide DJÉDJÉ